Δημόσιος Βίος και Οικογενειακή Παράδοση στις Ελληνικές Πόλεις της Μ. Ασίας: Η περίπτωση της Αφροδισιάδος (Αυτοκρατορικοί Χρόνοι)
Creators: name: Τσολάκης, Γεώργιος Αθανασίου
Publisher: name: Aristotle University of Thessaloniki
Year: 2015
Subjects: Ιστορία-Επιγραφική
Αφροδισιάδα
History-Epigraphy
Aphrodisias

description: Στόχος της παρούσας εργασίας υπήρξε η ερμηνευτική προσέγγιση της κοινωνίας της Αφροδισιάδος μέσα από την αλληλεπίδραση της οικογενειακής παράδοσης και του δημόσιου βίου της πόλης από τον 1ο αι. π.Χ. έως τον 3ο αι. μ.Χ. Επιδίωξη αποτέλεσε να διαφωτιστεί η σημασία της επίκλησης του οικογενειακού παρελθόντος από κάποιον πολίτη, προκειμένου να αντλήσει νομιμοποιητική δύναμη για την ανάληψη πολιτικής δράσης. Η εξέταση του θέματος βασίστηκε αποκλειστικά στις επιγραφές, στις οποίες μαρτυρείται η χρήση στερεότυπων εκφράσεων αναφερόμενων στους προγονικούς συγγενικούς δεσμούς. Τα είδη των επιγραφών στα οποία απαντούν τέτοιου είδους εκφράσεις είναι κατά πλειονότητα τιμητικά ψηφίσματα και τιμητικές επιγραφές, ενώ σε ορισμένες περιπτώσεις αναφορές υπάρχουν σε επιτύμβιες και οικοδομικές επιγραφές. Η εργασία διαρθρώνεται σε τρία μέρη: την εισαγωγή, το κυρίως μέρος (το οποίο αποτελείται από τρία κεφάλαια) και τα γενικά συμπεράσματα. Στην Εισαγωγή επιχειρείται μια επισκόπηση της ιστορίας της πόλεως. Στο κυρίως μέρος εξετάζονται σε τρία κεφάλαια αντίστοιχα οι τρεις διακριτοί τρόποι με τους οποίους η οικογενειακή παράδοση ενίσχυε την πολιτική και κοινωνική επιρροή των πολιτών. Στο πρώτο κεφάλαιο του κυρίως μέρους επιχειρήθηκε μια ταξινόμηση των εκφράσεων που αναφέρονταν ρητά στη δημόσια δράση της οικογένειας των τιμωμένων, οι οποίες λειτουργούσαν νομιμοποιητικά για την ανάληψη ανάλογων δράσεων και από τους ίδιους τους τιμώμενους. Επομένως, αποκλείστηκαν από το σώμα των υπό εξέταση επιγραφών όλες εκείνες στις οποίες γίνεται απλή αναφορά σε προγόνους τιμωμένων οι οποίοι άσκησαν κάποιο αξίωμα ή ανέλαβαν ευεργεσίες προς όφελος της πόλης. Κριτήριο της ταξινόμησης δεν αποτέλεσε το λεκτικό των εκφράσεων καθαυτό αλλά ο τομέας της δημόσιας δράσης, οι αρετές ή το κοινωνικό status των προγόνων όπου γινόταν η εκάστοτε αναφορά. Στο δεύτερο κεφάλαιο εξετάζονται οι απόγονοι των συνιδρυτών (συνεκτικότες ή συνκτίσαντες) της Αφροδισιάδος, η πρώτη από τις δύο κοινωνικοπολιτικές ομάδες της πόλεως. Οι εν λόγω όροι απαντούν σε τιμητικά ψηφίσματα και τιμητικές επιγραφές, όπου τα τιμώμενα πρόσωπα ανάγουν την καταγωγή τους σε ένα γένος πρῶτον, λαμπρὸν ή ἐπισημότατον το οποίο είχε συνιδρύσει (συνκτίζειν) την κοινότητα («δήμος», «πόλις», «πατρίς»). Εκτός από τους συνιδρυτές της Αφροδισιάδος στις επιγραφικές μαρτυρίες εμφανίζεται ακόμη μια διακριτή κατηγορία πολιτών, η οποία εξετάζεται στο τρίτο κεφάλαιο του κυρίως μέρους. Πρόκειται για τους «πρώτους πολίτες», δηλαδή την αριστοκρατία της πόλης, τα μέλη της οποίας έφεραν ως προσδιοριστικό στοιχείο της ταυτότητάς τους εκφράσεις όπως «πρῶτοι πολίται», «πρώτη τάξις» και «πρωτεύον αξίωμα» ή ανήγαγαν την καταγωγή τους σε ένα «πρωτεύον γένος» ή «πρώτον γένος».
description: The aim of this Master’s Thesis is the examination of Aphrodisias’s society through the interaction between family tradition and the city’s public life from the 1st c. BCE to the 3rd c. CE. An attempt has been made to elucidate the significance of family’s history invocation by a citizen, in order to legitimize one’s undertaking of political action. The examination is based solely on inscriptions, in which the use of stereotypical expressions referring to ancestral family ties is testified. In their majority, the inscriptions in which such expressions are found are honorary degrees and honorary inscriptions; however, in some cases one can observe such expressions in funerary and building inscriptions. The thesis is divided into three parts: the Introduction (A), the Main Part (B -consisting of three chapters), and the Conclusions (C). The Introduction provides an overview of the city’s history. In the Main Part we have examined the three distinctive ways by which family tradition strengthened the citizens’ political and social influence. Three chapters respectively are devoted to this: the first Chapter of the Main Part provides a classification of the expressions which specifically refer to the public action of the honorants’ relatives. These expressions were used as a means of justifying such actions from the honorants themselves. Therefore, all those inscriptions which merely refer to the honorants’ ancestors who had undertaken offices or were benefactors for the city’s benefit are excluded. As the major criterion for the classification we have used the sector of public action, the virtues, or the ancestors’ social status in which there were respective references and not the verbal expressions themselves. In the second chapter we focus on the descendants of the co-founders of Aphrodisias, the first of the city’s two socio-political groups. These terms appear in honorary degrees and honorary inscriptions, in which the honored persons trace their origins to a ‘first’, ‘splendid’ or ‘remarkable’ family, which had taken part in the foundation of the community (‘demos’, ‘polis’, ‘fatherland’). Apart from Aphrodisias’ co-founders, another socio-political group appears in the epigraphic evidence as a distinctive citizen-group; this one is examined in the third chapter of the Main Part. These are the ‘first citizens’, i.e. the city’s nobility, whose members were either identified with expressions such as ‘first citizens’, ‘first class’ and ‘leading status’ or were tracing their origin to ‘first families’.